ولادیمیر پوتین نے مصر میں وہابی دہشت گردوں کے بزدلانہ حملے کی مذمت کی

روس کے صدر ولادیمیر پوتین نےمصر کے شہر طنطا میں وہابی دہشت گردوں کے بزدلانہ حملے کی مذمت کرتے ہوئے مصری صدر اور متاثرہ افراد کے لواحقین کو تعزیت پیش کی ہے۔

خبر کا کوڈ: ۴۲۷۳۹۵

تاریخ: ۰۹ تير ۲۰۱۷ - ۱۶:۵۳

رسا نیوز ایجنسی کی رپورٹ کے مطابق مہر خبررساں ایجنسی نے روسیا الیوم کے حوالے سے نقل کیا ہے کہ روس کے صدر ولادیمیر پوتین نےمصر کے شہر طنطا میں  وہابی دہشت گردوں کے بزدلانہ حملے کی مذمت کرتے ہوئے مصری صدر اور متاثرہ افراد کے لواحقین کو تعزیت پیش کی ہے۔

روسی صدر نے عیسائیوں کی مذہبی تقیرب پر حملے کو بہیمانہ اور سفاکانہ قراردیتے ہوئے کہا کہ دہشت گردوں کا مقصد عوام کو ڈرانا نہیں بلکہ مختلف مذاہب کے درمیان تفرقہ اور اختلاف پیدا کرنا ہے۔

روسی صدر نے کہا کہ دہشت گردوں کو ان کے ناپاک عزائم میں کامیاب ہونے کی اجازہ نہیں دی جائؤے گی۔روسی صدر نے متاثرہ خاندانوں اور زخمیوں کے ساتھ ہمدردی کا اظہار کیا ہے۔/۹۸۹/ف۹۴۰/